Jubeljaar – | | INKJubeljaar – – INK
Titel: Jubeljaar –
Datum gepubliseer: 5 Augustus 2017 Aantal woorde: 181 40 Kere gelees ♥3
hoor jy die Wind se asem wat ruis
dis jou bevrydingsjaar
te lank geswerf so sonder ‘n huis
dis nou jou loskoopjaar
staan op My kind dis jou gesondwordjaar
staan op Ek is die vuur wat in jou brand
dit is jou heelwordjaar
neem terug jou beloofde land
jou dae was so vaal, jou horison grys
dis nou ‘n genadejaar
Ek het gesterf vir jou aan die kruis
dis nou ‘n vergifnisjaar
Ek kondig aan dis jou oorwinningsjaar
kom saam met My, kom neem nou My hand
want dis jou beloftejaar
staan op, staan op, skud af die sand
Ek wil my hart, my droom vir jou wys
dis ons versoeningsjaar
Ek is die lewe wat warm in jou bruis
dit is ons vreugdejaar
kom ons dans, kom ons sing dit is ‘n jubeljaar
ons vier opnuut, ‘n onbreekbaar liefdesband
dit is ons blydskapsjaar
Ek doen My verbond met jou gestand
Jou oë is blink soos sterre vanaand
dit is ons liefdesjaar
Ek is jou kroon, ‘n blink diamant
vir ewig bly ons bymekaar
© Barbara Smit – 3/8/2017